
— — ^ — — — 

Medicamenti  nomine  salutamus  omnem  substantiam  , e mineralibus  , 
vegetabilibus  , aut  animalibus  excerptam,  quae  , contactu  suo  cum  partibus 
vivis,  mutationes  in  corpore  producere  , morbosque  depellere  valet. 

Medicamentum  differt  ab  alimento  , substantiis  viribus  digestivis  mu- 
tabilibus, composito,  quod  in  clymum  convertitur  et  praecipue  ad  alen- 
dum prodest.  Discrepat  quoque  a veneno , quod  ad  evertendam  sanitatem 
vitamque  extinguendam  tendit. 

Attamen  medicamentum,  hinc  alimentis,  illinc  venenis,  ita  fit  proxi- 
mum , ut  discrimen  verum,  saepius  proposito  quo  ministrantur  , quam  na- 
tura ipsa  substantiarum,  positum  sit.  Medicatio  apud  veteres , methodum 
in  genere  curandi  significabat  Doctus  Barbier,  permultique  medici  illo  no- 
mine intelligere  solent  mutationum  seriem  agentibus  therapeuticis  in  or- 
ganismo productorum.  Schwilgue,  virtutem  communem  cujusdam  generis 
medicamentorum  medicationem  vocabat.  Hanc  significationem  accipiam. 

Hic  pauca  de  anatomia  cutis  dicamus. 

Cutis,  membrana  in  tota  corporis  superficie  extensa,  ubique  sibi  con- 
tinua, orificiorum  naturalium  causa,  perforata  videtur.  Duplicem  super- 
ficiem habet.  Altera , libera  aere  exposita  , rugas  permultas  , folliculorum 
sebaceorum  orificia , aliaque  foramina  tenuissima  , vel  pororum  speciem 
exhibet;  et  altera  ima,  partibus  subjacentibus,  tela  cellulari,  laxa  fere  ubi- 
que , arcta  et  densa  ad  caput  et  ad  lineam  corporis  mediam,  subrubra, 
submusculosaque  ad  scrotum  , jungitur.  Cuticula  et  dermale  constat. 

Cuticula  quam  genus  quoddam  vernicis  sicci  dixerim,  membranam , te- 
nuissimam, continuam,  laceratu  facilem  conflat,  nullo  ibi  unquam  ope, 

foramina  innumera  quse  in  eainesse  supponuntur,  sacci  vero  caeci  parvuli , 
perspici  possunt.  Filamentis  tenuissimis  quorum  natura  vasculosa  nos  adhuc 
fugit , dermati  adhaerescit : in  organica  invenitur,  perquam  lente  aquam 
bibit  j muco  et  albumine  constare  videtur. 

Derma  corio,  corpore  papillari,  et  corpore  reticuloso  constat. 

Corium  textum  est  subalbidum,  spissum,  resistens,  partem  solidam 
cutis,  et  quasi  illius  subtemen  effingens.  Plenum  illud  cavis  conicis  al- 
veolaribus variaeque  magnitudinis,  in  quibus  telae  cellularis , vasculis  ner- 
visque implexae  , glomuli  reperiuntur.  Cujus  natura  telae  cellularis  textique 
febrosi  affinis  usum  aponevrosis  involventis  praebet.  Vi  quadam  contrac- 
tionis, per  vitam  praeditum  est. 

Corpus  papillare  reti  vasculoso  intextum,  stratum  unicum  corio  super- 
additum constituit  $ papillae  , minimae  prominentiae  conoiformes  quae  tan- 
tum manuum  ad  palmam,  pedtim  ad  plantam  in  ordine  dispositam,  ad  glan- 
dem et  ad  labias  sine  ullo  ordine  positae  perspici  possunt.  Tumoribusquibus- 
dam  dermatis  , mollis , maxime  cellularis  , multis  nervis  nevrilemmate  ca- 
rentibus, ramusculisque  vascularibus  innumeris  penetratis  , constant. 

Corpus  mucosum  , vel  reticulare,  stratum  scilicet  telae  cellularis  semi- 
liquidae,  cuticulam  et  derma  intermedians.  Tenue  papillarum  in  apice  , 
spissius  in  earum  intervallis  , nec  foraminibus  conspersum  , nec  reticula- 
tum invenitur.  Nulla  vasa  sanguifera,  injectionibus  , nullique  nervi  sectio- 
nibus, patefiunt.  Sedes  illud  pigmenti. 

Permulta  vasa , permultosquc  nevros,  quae  corium  trajiciunt , et  paucos 
ramos  in  eo  mittunt,  ad  ejus  superficiem,  ad  infinitum  postremo  divi- 
duntur, cutis  accipit. 

E teguminibus  oriuntur,  i°.  perspiratio  cutanea,  quae  in  guttulas  collecta, 
sudor,  in  vapores  soluta  , transpiratio  insensilis,  vocatur  $ 20.  secretio  folli- 
cularis vel  sebacea  $ quae  praeterea , tum  sensationis  , tum  defensionis  or- 
ganum praebent. 

Pluribus  modis  virtutem  suam  exercent  medicamenta  : i°.  vi  directa, 
2.0.  consensu  partium,  3°.  continuitate  et  contiguitate , 4°*  absorptione, 
59.  servitio  organorum. 

De  vi  directd  medicamentorum.  Medicamenta  omnia,  quaecumque 

sint,  primum  in  loco  quo  applicantur  effectum  habent;  in  illis  vero  quo- 
rum vis  est  pure  directa,  mutationes  productae  multo  magis  apparent,  quam 
in  illis  quae  per  sympathiam  agunt : eorunx  virtus  ex  impressione  quam  con- 
tactu suo  in  cute  efficiunt  oritur. 

Sic  tonica,  proprietates  vitae  excitautia,  affluxum  sanguinis  majorem  at- 
trahunt , contractilitatemque  fibrarum  cutis  movent  , cujus  textus  densa- 
tur , indeque  illa  validiore  facta  suo  efficio  melius  fungitur.  Sic  rubi- 
ficantia  , vesicantia  , causticaque  corpora,  suam  vim  praecipuam  directe 
exercent.  Idem,  fit  in  emollientibus  quae  aqua  et  mucagine  quas  continent , 
primum  sicut  corpora  lenia , deinde  inter  textorum  lamellas  se  interponen- 
do, cutis  irritationem  sedant  : contra  vero  vis  directa  medicamentorum 
diureticorum  et  purgantium  debilior , saepissime  non  perspicitur.  Hydrar- 
girum  , affrictuum  ope  administratum,  sic  quoque  se  habet. 

De  visympcithicd.  Medicamenta  vi  sympathica  agunt,  cum  illorum  prae 
cipua  virtus,  in  alia  parte  quam  in  illa  qua  administrantur,  nulla  communica- 
tione directa  cognita,  exercetur.  Haec  vis  sympathica  discernitur,  cum  nihil  in 
absorptione  invenitur  quod  virtutem  medicamentosam,  translatamexplanet, 
aut  cum  in  statu  physiologico  partem  in  qua  medicamentum  appositum  fue- 
rit cum  loco  quo  effectus  producuntur  , esse  consentientem  constat.  Quam 
propter  sympathiam  , maxima  ex  cute  auxilia  hauriuntur;  illa  membrana, 
sensibilitate  exquisita  praedita,  totius  in  superficie  corporis  diffusa  , inti- 
mas permultis  cum  partibus  relationes  habet.  Sic  cum  pedes  frigent  caput 
dolet  ; sic  culis  titillatio  , defectum  animi , vomitus  , aliquando  convul- 
siones, parit.  Neminem  fugit,  colli , brachiorum  , pectorisque  cutem  cum 
pleura,  gutture  , cum  larynge  viisque  aeris,  consentire  ; cutem  omnem 
cum  genitalibus  connecti.  In  exanthematibus  et  in  eruptionibus,  convenien- 
tia quae  inter  cutem  et  membranam  mucosam  gastro  intestinalem  ex  tat  om- 
nibus patet.  Cum  sympathia  medicamenta  agunt,  saepius  actio  localisquae- 
dam  perturbationem  universam  praecedit. 

Sympathiae  adscribo,vimrevulsivam  medicamentorum.  Substanti  quam- 
dam partem  corporis  irritante  , sanguis  attrahitur,  ibique  affluxus  centrum 
fit,  in  quod  vires  oeconomiae  confluunt,  aliaque  organa  deserunt , quod  revul 
sionem  dicimus.  Haec  vis  indirecta  medicamentorum  cutiimprimls  aptatur 


nara  medicamentum  abstrahitur,  ejus  vis  temperatur  , aut  extenditur  ita 
ut  ad  arbitrium  virtutem  irritantem  dirigatur  $ praeteret  phlogosis  producta 
facile  sedari  potest. 

Vis  per  continuos  et  contiguos  textus  agens.  Hoc  genus  actionis 
duobus  prioribus  referri  potest  , a quibus  tamen  sejungi  solet.  Constat 
apudomues,  medicamentorum  vim  cutis  superficie  semper  non  circum- 
scribi, atque  ad  textus  subjacentes,  saepius  extendi.  Haec  actio  medicamen- 
tosa organa  sat  longinqua  contingere  potest , sive  medicamentum  combi- 
bendi facultate  altius  penetret , ut  cataplasmata,  emplastra;  sive  sym- 
pathia , ut  irritatio  orificiorum  excretoriorum  quae  ad  eorum  glandulas 
transmittitur.  Quam  ad  altitudinem  descendant  illa  applicata  experimentis 
non  constat.  Attamen  experientia  nos  docet  quanta  sit  eorum  utilitas ; ca- 
taplasmata collo,  et  pectori  applicata  ad  anginas  pneumoniasque  sanandas, 
emollientes  lotus  in  peritonitide , in  metritide  puerperarum  , topica 
emollientia  quibus  tumores  subcutanei  operiuntur,  plurimum  conferunt. 
Ad  haec  referentur  emplastra,  theriaca  opio  composita , quae  dolores  ner- 
vosos, vomitus  spasmodicos  tam  mirum  in  modum  sedant.  Yerumtamen  , 
haec  actio  medicamentorum  sat  circumscripta  videtur , visce  rorumque 
in  phlegmasiis  non  sufficere  potest. 

Vis  per  organorum  servitium  agens . Quo  nomine  appellabat  doctus 
Slrwilgue  medicationem  per  quam  medicamentorum  vis  ad  quaedam  ex- 
tenditur organa  , aliorum  medio  organorum  , quibus  priora  subjiciuntur. 
Illud  evidenter  ad  symphatiam  spectat.  Eo  modo  culis  erga  telam  cellu- 
larem se  habet.  Sic  agunt  emplastra  irritantia  quae  in  cute  applicantur, 
ut  telam  cellularem  , glandulasque  lymphaticas  phlegmasia  chronica  cor- 
reptas excitent.  Facile  quilibet  senserit  gravioris  momenti  illam  medica- 
tionem esse  ad  interius  quam  ad  cutem  , innumera  propter  viscera  quae 
ibi  reperiuntur  , multasque  partes  quibus  illa  dominantur. 

Vis  per  absorptionem  agens.  Inter  physiologistos  adhuc  sub  judice  lis 
est,  anculis  cuticula  integra  investita  absorbeat,  necne.  DD.  Seguin , Ma- 
gendie  , id  negant.  Doctissimi  autem  Haller  , Bichat,  Cruiskank  , id  as- 
serant. Hic  non  referam  argumenta  utrinquedata  , sed  id  tantum  dicam, 

nempe  , separando  facta  plurima  in  quibus  per  respirationem  absorptio 
effici  potuit  , aut  in  quibus  cuticula  , emollita  , lacerata  vel  destructa  fuit 
macerationibus,  perlongis  applicationibus,  affrictibusque  iteratis  , super- 
sunt adhuc  quaedam  facta  in  quibus , cuticula  vel  integra,  absorptio  facta 
fuit. 

Plura  medicamina  absorptioni  committuntur  ; cuticula  autem  affricti- 
bus lacerata  est.  Quod  genus  substaniias  ministrandi  adhibetur  i°.  cum 
viscera  ob  statum  inflammatorium  vim  medicamentosam  sustinere  ne- 
queunt. Sic  purgantia  , diuretica,  cuti  applicantur  cum  in  hydrope  ventri- 
culus pblegmasia  corripitur  ; a°.  cum  nullus  est  modus  magis  conveniens 
quo  medicamenta  praebeantur,  ut  hydrargirum  in  lue  venerea  qua  corpus 
contaminatum  est.  Medicamenta , in  pulvere  tenuissimo  redacta  , primum 
succo  gastrico  a Brera  , Vacca-Berlinghieri , Spallanzani  , permista  erant. 
Qui  contenderunt  succum  gastricum,  salivam  , dein  liquidos  aquosos , al- 
buminosos,  tandem  adipem,  ad  excipienda  medicamenta  melius  convenire; 
attamen  recen  floribus  experimentis  DD.  Alibert.  et  Dumeril.  constat  ex- 
cipientia esse  parvi  momenti.  Nullus  hactenus  concentrationis  gradus  sta- 
tuitur ; vulgo  excipiens  saturatur.  Eligendi  sunt  loci  qui  cum  partibus  in 
quibus  agendum  est  congruant,  ut  cutis  mammarum  cum  utero,  culis 
abdominis  cum  ventriculo  , partes  infra  glandulas  sitae  cum  illis  glan- 
dulis. 

Cutis  primum  detergenda  est.  Affrictus  fleri  convenit  mane  et  vespere , 
manibusque  leniter  fricantibus. 

Haec  methodus  effectus  maxime  diversos  producit.  Facile  etenim  intelli- 
gitur  cuticulam  plus  minusve  absorptioni  se  opponere , cutem  praeterea 
non  eadem  sensibilitate  praeditam  , nec  eodem  gradu  permeabilem  esse  : 
unde  flt  ut  illius  methodi  usus  arctissimos  intra  terminos  circumscribitur. 

Cuticula  vero  laesa  , materiae  quae  sub  illa  , aut  in  cute  ipsa  deponun- 
tur , mox  absorbentur  ; sexcenta  vasa  absorbenda  ibi  occurrunt.  Unde 
Methodus  endermica  vel  introductio  medicamentorum  in  cutem  instituta. 

Haec  methodus  recentissime  jactata,  sequenti  modo  adhibetur.  Gulis 
vesicanti  medicamento  j aut  in  casu  urgente  aqua  bulliente  cuticula  , exui- 
tur ; cauteria  , pustulae  , aut  plagae  quibus  cegrotus  afficeretur  proficiunt 

quoque,  in  casu  gravissimo  aperire  vaginalem  tunicam,  et  in  illam  medica- 
menta injicere  proposuit  quidam.  Plaga  omni  sirato  coagulabili  mundari 
debet.  Partem  ad  applicandum  medicamentum,  quae  cum  ill&  in  qua 
agendum  est  congruat  , eligere  convenit.  Imo  , doclor  Bally  animadvertit 
eo  facilius  et  citius  vim  exerceri  , qu6  propius  huic  parti  medicamen- 
tum inseritur.  In  pulvere  tenuissimo  redactum  , aut  si  dolorem  maximum 
movet,  adipe  , cerato,  aut  gelatina  commixtum  , corpus  ad  mediam  par- 
tem aut  ad  circumductum  plagae  , deponitur.  Medicamenta  primum  vim 
topicam  quae  pruritu , rubore  , doloris  morsibus  acerrimis  praenuntiatur , 
exercent;  deinde,  aliquot  horae  minutis,  vel. quadrante  horae,  aut  una  hora 
elapsis,  effectus  subsequentes  apparent.  Observationibus  jam  numerosis, 
medicamenta  intensitate  majori , quam  si  in  ventriculo  deposita  fuerint  , 
ad  curandos  morbos  valere  constat. 

Indicatis  rationibus  quibus  in  oeconomia  vim  suam  exercent  medica- 
menta , nunc  exponenda  sunt  varia  medicationum  genera  quae  ad  organa 
applicari  possunt;  indeque  intelligemus  an  topica  sufficiant,  necne. 

Medicatio  tonica.  In  e&  medicatio  Ionica  proprie  dicta  , medicatio  as- 
tringens , medicatio  excitans,  medicatio  rubificans,  medicatio  vesicans, 
medicatio  destruens, includuntor. 

Medicatio  tonica, proprie  dicta..  .Zocfl//v.Tonicamedicamenta,maxima 
virtute  ad  corroborandos  textus  in  quibus  applicantur,  praedita  sunt.  Gulis 
densior,  firmior  , calidior  , majoreque  sanguinis  copia  penetrata,  perspi- 
citur. Illa  sunt  lanninus  , cortices  quercus  roboris,  aesculi  nypocastani, 
cinchonae,  et  plantae  aromaticae.  Quaein  pulverem  redacta  et  in  saccis  inclu- 
sa ad  tumores  vulgo  frigidos  appellatos,  ad  partes  laxiores  applicantur  , 
sed  cum  parva  utilitate  ; nam  minima  pulveris  copia  cutem  penetrat.  Illae 
substantiae  in  aqua  decoctae,  alcool  e vino  extractum,  vinum  rubrum  , 
aromaticum,  folia  juglandis  regiae  , acetas  plumbi , valentius  agunt  , nam 
copiosior  medicamenti  dosis  in  culem  introducitur.  Sic  in  aedemate  quod 
luras  , morbosque  in  quibus  artus  diu  in  apparatu  contenti  , motu  ca- 
ruerunt,  sequitur,  multum  conferunt.  Affrictus  sicci,  aromatici  aut 
panno  laneo  dati , in  atophia  , in  rhumatismo  plurimum  valent.  Non  di- 
cere audeam  topica  huic  medicationi  sufficere. 

Medicatio  Ionica  universalis.  Affrictus  universales,  decubitus  super 
lectum  aromaticis  plantis  constratum  , in  diathesi  scrophuloso  prosunt. 
Balnea  frigida  notantia  e i?.°.  ad  20,  Balnea  maritima,  quae  levem  hor- 
rorem , refrigerationis  sensum  , dolores  in  artubus,  sanguinisque  intus 
congestionem,  primum  pariunt.  Dein  aliquot  horis  elapsis,  culis  calida,  ru- 
bra, sudora  fit,  sensumquealacritalisin  loto  corpore  percipitur.  Balnea  arena- 
rum , et  vinacearum.  Insolatio  j ea  sunt  tonica  universalia  quae  in  diathesi 
scrophuloso  , in  habitu  debili,  in  anasarca  plurimum  conferunt.  Cum  non 
altius  haec  medicamenta  penetrent  , nisi  longo  post  tempore,  in  scorbuto, 
in  scrophulis  ipsis,  in  chlorosi,  non  solaadhibenlur  $ ergo  non  sufficiunt. 
Nullis  observatis  nobis  indicatum  est  quantum  prodesse  possint  medica- 
menta tonica,  via  affrictuum  administrata.  Scimus  illa  vi  maxime  varia 
agere. 

Methodo  endermica  sulfas  kininae  datum  fuit,  et  febres  intermittentes 
sanatas , accessusque  subito  cohibitos  fuisse  constat  $ sed  de  aliis  pauca  ne- 
bis sunt  adhuc  nola.  , 

I 

Medicatio  astringens . Medicamenta  sunt  : glacies,  aqua  frigida  notans 
e o°.  ad  io°;  quse,  in  corporibus  validis  applicatae,  dolorem  mordacem 
et  acrem  , quoddam  astrictionis  genus  quod  in  partibus  imis  rursum 
producitur,  excitant  j inde  effectus  astringentes  pendent. 

Aqua  aluminosa’,  et  alumen  quae  sensum  astrictionis  accerrimum  mo- 
vent , cum  iu  labiis  applicantur  , et  effusiones  sanguinis  cohibent. 

Acetas  plumbicus  qui  eosdem  effectus  producit  j post  illius  applicatio- 
nem , culis  sicca  rugisque  exarata  apparet. 

Acidum  sulfuricum  , aqua  dicta  e Rabel  , solutum  sulfatum  ferri,  zinci, 
cupri  , eodem  modo  agunt. 

Ad  ecclynioma  resolvenda,  ad  fluxus  sanguinis  e naribus  , ex  utero  post 
parium,  etc.  , cohibendos  multum  proficiunt ; attamen  non  semper  suffi- 
ciunt quandoquidem  ad  abturamenta , ad  in jectiones  aliquando  recurren- 
dum est. 

Medicatio  excitans  vel  stimulans , hac  medicatione  textus  excitantur 
eorum  sensus  aeriores,  motus  celeriores  , secretionesque  actuosiores  fiunt. 

Medicamenta  hujus  ordinis  sunt  : fluidus  electricus,  qui  per  balnea,  per 

scintillas,  per  commotionem,  per  electricitatera  profluentem,  administratur, 
irriiationemque  aut  sensibilitatis  excitationem,  in  parte  in  quam  mittitur, 
producit. 

Balnea  calida,  notantia3o°  ad  thermometrum,etsupra,  quae  calorem  acrem 
et  universalem , accelerationem  pulsuum  arteriarum,  anhelationem,  corpo- 
ris tumefaclionem,  sudorem  copiosum,  pariunt.  Quapropter  ut  restituantur, 
eruptiones  cutaneae,  variolae,  morbilli,  scarlatina  suppressa,  ut  excitentur 
illae  eruptiones  languidae  propter  cegroti  debilitatem,  multum  conferunt. 

Sudatorium  siccum,  quod  totum  corpus  rubefacit , molem  illius  auget 
pulsuum  motus,  sudorisque  exhalationem  excitat. 

Sudatorium  humidum,  quod  promptiores, debiliores  vero  eosdem  effectus 
parit,  sed  quidus  addenda  est  virtus  vaporis,  quae  est  magni  momenti  , re- 
laxando, et  emolliendo  cutem.  Rhumatismi,  affectiones  herpeticae,  para- 
lysis, ex  his  balneis,  maximum  levamen  accipiunt. 

Succi  concreti,  etfaelentes,  sagapenum,  gummiammoniacum,  galbanum, 
gummi  opopanax,  per  affrictus,  aut  emplastra  administrati,  alcoolata  aro- 
matica, quae  saepe  vim  debilem,  in  cute,  virtutem  vero  majorem  in  organis 
exercent. 

Medicamenta,  quae  potassii,  sodii,  ferri,  zinei,  antimonii,  mauganisi, 
cupri , plumbi  , ope  oxidorum  aut  salium  parantur  $ sulfereta  , hy- 
drogenumque  sulfuratum,  nicotiona  tabacum ,.  plumbago  Europaea  aliae— 
que  substantiae,  quae  contra  scabiem , tineam  et  herpetes  tam  prospere  sola 
adhibentur  per  emplastra,  lotus  aut  affrictus.  Verurntamen  ad  herpetes  sa- 
nandos eis  quaedam  medicamenta  interna  medici  jungere  solent , illa  non 
sufficere  arbitrati. 

Hydrargyrurn  ejusque  composita  , quae  per  frictiones  administrata  ad 
luem  veneream  delendam,  valent,  eamque  sanare  sola  possunt. 

E precedenlibus  concludendum  est,  maxima  auxilia  e topicis  excitanti- 
bus hauriri  posse,  sed  non  omnibus  casibus  sufficere. 

Medicatio  rubejaciens.  Illa  medicatio  ad  ruborem  in  cule^cohibendum, 
tendit. 

Medicamenta,  quae  ad  illum  ordinem  pertinent,  sunt:  calor  objeclivus  ope 
lentium  vitrearum  in  culem  immissus, aqua  calida,  acidum  hydrochloricum, 

acidumaceticumconcenlratum,ammoniacum,etheres,hellebori,ranuncul3e, 
synapis  nigra,  daphne  mezereon,  daphne  gnidium,  meloe  vesicatorius,  etc. 
Hae  omnes  substandae  affluxum  sanguinis  in  parte  qua  applicantur,  provo- 
cant; vires  vitales  coerunt,  revulsionemque  producunt.  Saepissime  eis  solis 
utimur  ut  irritationes  e loco  suo  moveantur,  ut  quidam  morbi,  sicut  po- 
da  gra,  rhumatismus  ad  primam  sedem  revocentur.  Soepissime  vero  cum 
aliis  medicamentis  simul  adbibentur,  ideoque  non  sufficere  videntur.  Si 
autem  lata  in  superficie  revulsio  fieri  debeat,  magnaque  fluidorum  copia  sit 
amittenda,  jam  non  in  cute  agi  potest  doloris  causa  qui  ex  tanta  irritatione 
oriretur,  febremque  suscitaret;  eaeterum  nulla  revellentibus  medicamentis 
obtineri  posset  in  cute  fluidi,  exhalatio. 

Medicatio  vesicans , medicamenta  vesicantia,  dolorem  acrem,  calo- 
rem, ruborem  vividum  affluxumque  sanguinis,  deinde  seri  exhalationem 
pariunt.Ea  sunt  aquabulliens,  ammonium,  sinapis  nigra,  renunculsemeloe, 
vesicatorius , etc. 

Hic  medicamenta,  cuti  applicata,  triumphum,  ut.  ita  dicam,  agunt;  nam 
illa  corpora  sunt  per  excellentiam  revellentia. 

Iu  eorum  usu  distinguendus  est  effectus  primitivus,  ab  effectu  univer- 
sali aut  secundario.  In  effectu  primitivo,  irritatio  localis  vel  lopica  produ- 
citur qua  inflammationes  aliae  minuuntur,  aut  obscurantur.  Ad  hunc  ef- 
fectum gignendum,  saepissime  sola  vesicantia  suffecerunt,  herpetes  eresy- 
pelates , suppurationes  supressa',  ad  locum  primum  revocata  fuerunt.  Iu 
effectu  secundario  videmus  vesicantia  excitationem  universalem  febremque 
movere;  ille  effectus  aliquando  utilis,  verbi  gratia,  ad  excitandas  vires 
fractas,  ad  stuporem  depellendum,  permultis  a medicis  reformidatur,  et 
apud  illos  pro  maximo  vesicantium  incommodo,  habetur. 

Yesicantibus  utimur,  ad  provocandam  febrem,  ad  excitandos  tumores 
phlegmasia  chronica  laborantes,  musculos  paralysi  correptos;  ad  producen- 
das et  augendas  inflammationes;  ad  evertendas  congestiones;  ad  obscurandos 
dolores  nervosos,  colicas,  vomitus  nervosos;  ad  hemorragias  cohibendas,  etc. 
Opusculum  doctissimi  Barihez  consulendum  est  de  loco  et  tempore  quibus 
applicari  debeant  vesicantia.  In  genere  eligendus  est  locus  qui  consentiat 
cum  parte  in  qua  agere  velis  , eligenda  est  quoque  pars  cutis  majori  sensi- 

biliiate  praedita,  ut  pars  interna  artuum ; deinde,  initio  fluxionis  procul  ab 
aegra  parte  applicetur  vesicans,  prope  autem,  cum  omnem  suamintensitatem 
attigerit  fluxio. 

Huic  medicationi  sufficiunt  topica. 

Medicatio  destruens  organa , medicamentis  causticis  producitur. 

Distinguimus;  i°.  cauterium  actuale,  ignem  scilicet,  aut  moxa,  aut 
lente  vitrea  emissum;  £°.  cauterium  potenliale,  aut  substantias  chimicas , 
quales  kali  vulgo  dictum,  ( pierre  a cautere),  nitratem  argenteum,  deuto 
chloruretum  stibii,  nitratemhydrargyri,deuto  chlorureiumhydrargyri,  acida 
concentrala,  acidum  arseniosum,  pulveres  dictos  e Rousselot  et  du  frere 
Cosme , etc. 

Illae  substantiae  ad  venena  virus  appellata  destruenda,  ac  centra  irrita- 
tionis producenda,  ad  inflammationem  in  parte  qu&dam  detinendam,  et 
ad  cohibendos  gangrenarum  quarumdam  progressus,  etc.  prosunt,  et  ad 
exequendam  methodum  causticam  sufficere  possunt. 

Medicatio  e molliens.  Hujus  ordinis  medicamenta  sunt : aqua  tepida  , 
gummi , mucagines  , ex  althea  officinali,  malvea  ofticinali , e seminibus 
lini  usitatissimi  extracti,  acida  levia  e vegetabilibus  elicita;  ut  acidum 
citricum,  ceticum,  etc.,  balneorum  notantium  26  aut  270.  potuum  , lo- 
tionum, unctionum,  cataplasmatum  ope  , administrata. 

In  phlegmasiis  circumscriptis,  culis,  partiumque  subcutanearum,  fere 
sola  adbibentur;  quis  autem  dicere  possit  quousque  illa  sola  topica  conve- 
niaut;  nempe  solent  medici  cum  inflammatio  gravior  se  ostendit  ad  potus 
emollientes , ad  clysteria  recurrere;  attamen  a priori  affirmari  potest  haec 
medicamenta  non  sufficere  in  phlegmasiis  viscerum ; nam  silis  qua  aegrotus 
cruciatur,  non  balneis  semper sedatur  : praeterea  membranis  internis  con- 
tactu cujusdam  liquidi  opus  est. 

Medicatio  ancileptica . Permultade  balneis  lacte,  gelatina,  jusculo  car- 
nium confectis  dicta  sunt,  nullis  vero  experimentis  certis  substantias  illas 
absorptas  fuisse  constat.  Deinde  nemini  comprobatum  est  illas  in  chylum 
conversas  fuisse:  iude  fit  ut  nullius  effectus  sint  analeptica  topica. 


Medicationes  propriae. 


Medicatio  antis pasmodica.  In  proprietatibus  vitalibus  cerebri,  syste- 
matisque  nervosi  elirigitn b-  Medicamenta  anlispasmodica  } hactenus  in  cute 
applicata  , sunt  : aqua  frigida  , opium  , castoreum  moscbum  , camphora, 
crocus  sativus,  oleum  animalej  ope  balneorum,  emplastrorum,  affrictuum, 
administrantur. 

Illis  medicamentis  , dolores  nervosi,  motus  convulsivi,  aliaque  nervosa 
symptomata  , saepe  sedata  fuerunt.  Nemo  nescit  quae  sit  balneorum  frigido- 
rum virtus,  ad  temperandum  calorem  quarumdam  febrium,  et  ad  compri- 
mendos motus  convulsivos:  virtus  emplastrorum  sedantium  omnibus  est 
nota.  Ex  observatis  D.  D.  Brera,  Yacca-Berlinghieri  et  Chrestien  , constat. , 
frictiones  cum  medicamentis  aniispasmodicis,  optimos  effectus  produxisse  j 
attamen  hujus  medici  observata  non  sunt  tam  accurata  ut  judicium 
quoddam  firmare  queant : id  tantum  scimus  , varios  nempe  saepe  esse 
effectus. 

Quod  si  endermica  adhibeatur  methodus,  certiores  erunt  effectus:  sic 
perfacile  cum  grani  acetalis  morphinae  quarta  parte  sedationem  obtine- 
mus ; eodem  medicamento  , tussis  et  dolor  pectoris  , in  calharris  chroni- 
cis et  in  phthiside  subito  minuta  fuerunt  \ accidentia  narcolismi  producta 
fuerunt.  Inde  fit  ut  fere  comprobatum  videtur  medicationem  sedantem 
topicis  obtineri  posse  , sed  non  asserere  auderem  illa  medicamenta  in 
cule  applicata  sufficere. 

Medicatio  emetica.  Methodo  endermica  administratus  fuit  tarlras  an- 
timonii  et  polassae  ; nulli  effectus  , nisi  dolor  acer  , irri talioque  partis 
contactae,  apparuerunt. 

Medicatio  purgans . A DD.  Brera  , Chrestien  , Alibert  , scammo- 
nium, rheum  , jalappa  , in  cute  administratae  sunt,  productique  fuerunt 
effectus  purgantes  $ sed  methodo  endermica  administratio  purgantium  se 
certiorem  patefecit. 

Medicatio  diuretica  Digitalis  purpureae  aut  scillae  maritimae  , tinctura  , 
affrictuum  ope  administrata  in  cute  abdominis  copiosum  fluxum  urinarum 

post  aliquot  diebus  semper  producit  3 et  pro  optima  ratione  diuretici  ha- 
beri potest.  Methodo  endermica  non  administranda  sunt  illa  medicamenta 
nam  nimium  cutem  irritant. 

Cceteriun,  methodo  endermica  systema  cerebrospinale  strychnina  exci- 
tatum fuit.  Frictionum  ope , glandula  thyroidea,  bronchocele  affecta,  iode, 
vesica  et  genitalia  cantharidibus  irritata  fuerunt. 

Sic  perpensis  medicationibus  topicis  , concludam , administrationem  me- 
dicamentorum ad  cutem  , ad  exercendas  permultas  et  varias  medicationes, 
non  sufficere. 


FINIS. 


\ 


ERRATA  : 

Pag.  6 , lin.  a3  , loco  nevros , lege  : nervos.  Pag.  8 , lin.  18  , loco  viscerorumque', 
lege  : viscerum. 


